Centar izvrsnosti informatike (CII)
Cilj: Cilj nastave u Centrima izvrsnosti je obogaćivanje programa za potencijalno darovite učenike te uvođenje darovitih učenika u drugačiji pristup nastavi. Cilj CI informatike je omogućiti darovitim učenicima iskustvo učenja gradiva iz područja informatike uz uvažavanje njihovih ideja, inicijative i potrebe za samostalnosti radom u manjim grupama te razvijanje logičko- kombinatoričkog, kritičkog i kreativnog mišljenja kao i motivacije za daljnji rad i razvoj svojih sposobnosti i interesa.
Ishodi: Učenik će moći:
Upoznati se sa programiranjem izvan propisanog gradiva.
Uvidjeti važnost poznavanja programiranja u suvremenom društvu.
Razvijati logičko i kritičko razmišljanje te entuzijazam u razvoju aplikacija.
Primjeniti sve korake u razvoju upravljačkih programa, od ideje, izrade programa do realizacije.
Razvijati logičko i kritičko mišljenje, kreativnost i ustrajnost.
Razvijati vještine surađivanja i komuniciranja s drugima.
Ojačati samopoštovanje i razvijati pozitivnu sliku o sebi.
Razvijati vještine kreativnog i inovativnog rješavanja problema.
Razvijati vještine evaluacije i samoevaluacije, te (samo)prezentacije.
Namjena: Program CI informatike namijenjen je potencijalno darovitim učenicima u području informatike. Nastava je usmjerena na razvijanje kognitivnih sposobnosti i socio-emocionalnih vještina, s naglaskom razvoja potencijala svakog polaznika.
Nositelji: CI SDŽ;  mentori CI informatike
Sudionici: učenici koji su prošli testiranje za polaznike programa  CI informatike
Način realizacije: Program će se provoditi u malim grupama, svaku drugu subotu u trajanju od četiri sata, kao izvanškolska aktivnost. Učenici će uz vodstvo mentora produbiti svoja znanja u području informatike - programiranju, izradi aplikacija i web - stranica. Sudjelovat će u projektima, radionicama i natjecanjima kao i u Projektnom danu po završetku programa.
Način vrednovanja: evidencija dolazaka polaznika; evaluacija polaznika i mentora po završetku programa

